Quina temàtica explora aquest text?
Marc l'Heresiarca (Marcus Haeresirarcha, Μάρκος) va ser un mestre gnòstic del segle ii d'origen desconegut, si bé Jeroni el fa originari d'Egipte i segurament és el mateix que Isidor de Sevilla esmenta com natural de Memfis.
Era expert en màgia segons Ireneu de Lió, deixeble de Mani i mestre de l'heresiarca Priscil·lià. Se sap que va ser a Àsia on va seduir la dona d'un diaca o d'un personatge de nom Diaconus. També va visitar la Gàl·lia i Hispània. Els seus seguidors s'anomenaven marcosis o marcosians (marcosii, Μαρκώσιοι), i la seva activitat és relatada per Ireneu i per Epifani. Aquest darrer diu que els deixebles de Marc es basaven en la doctrina dels Eons, defensada pels gnòstics, i també que distingien entre el Déu suprem i el Creador i negaven la realitat de l'encarnació de Crist i la resurrecció del cos. Aquest discurs sembla que apropava Marc a l'escola valentiniana oriental. Els deixebles de Marc van predicar per la vall del Roine, on els va trobar el bisbe de Lió.
El text tracta sobre religió.